**Casa lui Socrate**

*La Fontaine*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Socrate, marele-nţelept,

De construit se apucase.

Dar cunoscuţii, pe nedrept,

Îi tot găseau mereu ponoase,

Căci oamenii-s croiţi pe prici.

Şi mulţi spuneau că li se pare

Că-s încăperile prea mici,

Când omul e atât de mare!

Socrate le-a răspuns, aici:

– Aşa cum sunt, de-aş fi măcar în stare

Să le ticsesc cu-adevăraţi amici!

Avea dreptate mare Socrate, aşadar.

Mulţi se numesc prieteni şi-n casă îţi apar;

Prietenia însă e lucru foarte rar.